Վիտալի Բարդադիմ

Վիտալի Պետրովիչ Բարդադիմ (ռուս.՝ Вита́лий Петро́вич Бардады́м, հունիսի 24, 1931(1931-06-24), Պրիմորսկո-Ախտարսկ, Հյուսիսկովկասյան երկրամաս, ՌԽՖՍՀ, ԽՍՀՄ - նոյեմբերի 12, 2010(2010-11-12), Կրասնոդար, Ռուսաստան), խորհրդային ռուս գավառագետ, գրող, Ռուսաստանի գրողների միության անդամ, ռենտգենտեխնիկ։ Կրասնոդարի պատվավոր քաղաքացի։


== Կենսագրություն ==
Ծնվել է տոհմիկ կազակների ընտանիքում։ Մանկությունն անցկացրել է Կրասնոդարում։ 1937 թվականին՝ հոր ձերբակալությունից հետո, ընտանիքն աքսորվել է Պաշկովսկի ստանիցա (ներկայում՝ Կրասնոդարի միկրոշրջան)։
1951-1955 թվականներին ծառայել է Սևծովյան և Հյուսիսային նավատորմերում։ Ծառայության ընթացքում ավարտել է երեկոյան դպրոցի 10-րդ դասարանը։
Ավարտել է Լենինգրադի էլեկտրատեխնիկական բժշկական տեխնիկումը, աշխատել է որպես ռենտգենտեխնիկ Կանևսկայայի շրջանային հիվանդանոցում, Կրասնոդարի № 8 հիվանդանոցում, քաղաքային թոքախտավորների դիսպանսերում, երկաթուղային հիվանդանոցի պոլիկլինիկայում։
Նպաստել է պատմական օբյեկտների պահպանությանը, հուշատախտակների տեղադրմանը.

նրա նախաձեռնությամբ վերականգնվել է եկեղեցին քաղաքային № 1 հիվանդանոցում,
առաջարկել է վերականգնել Եկատերինա II-ի հուշարձանը,
նախաձեռնել է ատաման Յակով Կուխարենկոյի տանը Կուբանի գրական թանգարանի բացումը,
նախաձեռնել է մի շարք հուշատախտակների տեղադրումը.
գիտնականներ Սեմյոն և Վալենտինա Կիրլիանների,
գրաքննադատ Յուրի Սելեզնյովի,
գեներալ Միխայիլ Բաբիչի,
օդաչու Վյաչեսլավ Տկաչյովի։Վիտալի Բարդադիմը մահացել է 2010 թվականի նոյեմբերի 12-ին։ Հուղարկավորությունը կատարվել է քաղաքային № 1 հիվանդանոցի եկեղեցում։


=== Ընտանիք ===
Հայրը՝ Բրինկովսկայա ստանիցայի բնակիչ, գնդակահարվել է 1937 թվականին։
Կինը՝ Վարվառա Պետրովնա Բարբադիմ, բանաստեղծուհի, բանաստեղծությունների 7 ժողովածուների հեղինակ։ Երեխաներ չեն ունեցել։


== Ստեղծագործություն ==
Դպրոցական տարիներին գրել է բիլինա Մոսկվայի մասին։ Բանաստեղծություններ հրատարակել է սկսած 1950-ական թվականներից երկրամասային թերթերում, «Կուբան» ալմանախում, «Գրական Ռուսաստանում»։ 1960-1970 թվականներին եղել է Կրասնոդարի չափիչ գործիքների գործարանի «Приборостроитель» թերթի խմբագրությանը կից գրական միության անդամ։ Նրա բանաստեղծությունների չորս ժողովածուները, որ հրատարակվել են 1988-2006 թվականներին, ընդգրկվել են «Ռուսական քնարերգության անթոլոգիա։ XX դար» («Антологию русского лиризма. XX век») ժողովածուում։
Գավառագիտական աշխատություններ սկսել  է հրատարակել «Комсомолец Кубани» թերթում (առաջին ակնարկը՝ «Кубанский Третьяков», 1974)։ 1970-ական թվականներից ուսումնասիրել է փաստաթղթեր Լենինգրադի, Մոսկվայի, Ռիգայի, Դոնի Ռոստովի և այլ քաղաքների արխիվներում։ 1989 թվականից եղել է Կուբանի ճարտարապետների ռազմապատմական ակումբի անդամ։
Հետխորհրդային ժամանակաշրջանում առաջիններից մեկն է անդրադարձել Կուբանի կոզակության ներկայացուցիչների, այդ թվում՝ 1812 թվականի պատերազմի, 19-րդ դարի և 20-րդ դարի սկզբի պատերազմների հերոսների կյանքի ու գործունեության վերականգնմանը («Ратная доблесть кубанцев», 1993; «Атаманы», 2009)։ Գրել է նաև 19-րդ դարի և 20-րդ դարի սկզբի Կուբանի գրողների ու բանաստեղծների (Ն. Կանիվեցկու, Ն. Պիվնեի, Դ. Ավերկիևի, Կ. Օբրազցովի հոր մասին մասին, հրատարակել է նրանց ստեղծագործությունները։

1992 թվականին հրատարակության է նախապատրաստել Նիկոլայ Կանիվեցկու «На вершок от счастья» պատմվածքների ժողովածուն (1857-1911) և գրել վերջաբանը։Հեղինակ է ավելի քան 30 գրքերի։


=== Ընտրյալ աշխատություններ ===


== Պարգևներ ==
Կրասնոդարի երկրամասի ղեկավարության Կուբանի առաջին լուսավորական Կ. Ռոսինսկու անվան մրցանակ մշակույթի և արվեստի բնագավառում (1995)
Կրասնոդարի պատվավոր քաղաքացի (2007)
Մեդալներ՝
«Ձեռքբերումների համար»
Կուբանի զարգացման գործում ունեցած առանձնակի ներդրման համար 2-րդ աստիճանի
կոզակության մրցանակներ։
Կազակների շքանշան «Հայրենիքի հանդեպ սիրո և հավատարմության համար»
Պարգևատրական խաչ «Կուբանի կոզակությանը մատուցած ծառայությունների համար»
մեդալ «Ճարտարապետների միությանը նվիրվածության համար» և ՌԴ ճարտարապետների միության պատվավոր անդամ — Եկատերինոդար-Կրասնոդարի ճարտարապետության պատմության պահպանության համար


== Հիշատակ ==
Վիտալի Բարդադիմի անունով է կոչվել Կրասնոդարի № 1 մանկական գրադարանը (2011)։
Վիտալի Բարդադիմի անունը կրում է փողոց Կրասնոդարում։


== Ծանոթագրություններ ==


== Գրականություն ==
Виталий Петрович Бардадым : к 75-летию со дня рождения : библиографический указатель / [сост.: Н. В. Кононова и др.; ред.: О. В. Кирьянова]. — Краснодар : ККУНБ, 2007. — 70 с.
Писатели Кубани : Биогр. Основные изд. Поэзия. Проза. Критика : Сб. / [Редкол.: П. Е. Придиус и др.]. — Краснодар : Сев. Кавказ, 2000. — 205 c. — (Содерж.: Об авт.: Антишин К. А., Архипов В. А., Бакалдин В. Б., Бардадым В. П., Богданов В. К., Бойко И. Н., Варавва И. Ф., Василенко Г. И., Василинина Н. Т., Голубцов А. В. и др.). — 2000 экз. — ISBN 5-207-00307-0
Фелицынские чтения (XIII): Ч. II. Памяти Виталия Петровича Бардадыма: Матер. межрегиональной науч. конф. (г. Краснодар, 23 ноября 2011 г.). — Краснодар, 2011.


== Արտաքին հղումներ ==
Куропатченко А։ «Служитель истории Виталий Бардадым»։ Бриньковские таланты։ Сайт о станице Бриньковской։ Վերցված է 2016-08-24 
«Бардадым, Виталий Петрович»։ Биографии членов Краснодарского регионального отделения Союза писателей России։ Кубанский Писатель։ Վերցված է 2016-08-24